Əli Nəsirli

Əli Heydər oğlu Nəsirli () — azərbaycanlı hüquqşünas, vəkil, şair, Özbəkistan və Azərbaycan arasında dostluq əlaqələrinin inkişafında xidmətləri olmuşdur.

 Həyatı 
Əli Nəsirli 1950-ci il yanvarın 18-də Ağcabədi rayonunda, əslən Şuşadan olan Nəsirli Heydər Məşədi Hüseyn oğlunun ailəsində anadan olmuşdur.

1978-ci ildə Azərbaycan Dövlət Universitetinin hüquq fakültəsini bitirmişdir. 1979-cu ildən Özbəkistan Respublikasında yaşayıb. Özbəkistan Daxili İşlər Orqanlarında müxtəlif vəzifələrdə çalışmışdır. Daxili işlər orqanlarından təqaüdə çıxdıqdan sonra vəkil kimi fəaliyyət göstərmişdir. Özbəkistan Vəkillər Kollegiyasının üzvü olmuş, Azərbaycan Vəkillər Kollegiyası tərəfindən "Fəxri Vəkil" adı ilə təltif edilmişdir.

 Yaradıcılığı 
Əli Nəsirli həm də bədii yaradıcılıqla məşğul olmuşdur. Özbəkistan Yazıçılar Birliyinin üzvü olmuş, özbək və Azərbaycan dillərində müxtəlif şeirlər kitabları nəşr olunmuşdur.

 Təltifləri 
 2012-ci ildə Özbəkistan Respublikasının "Dostluq" ordeni ilə təltif edilmişdir.
 2022-ci ildə Azərbaycan Respublikasının "Dostluq" ordeni ilə təltif edilmişdir.

 Həmçinin bax 
 Azərbaycan-Özbəkistan münasibətləri

 İstinadlar 

Kateqoriya:Azərbaycan hüquqşünasları
Kateqoriya:Azərbaycan vəkilləri
Kateqoriya:Azərbaycanlı vəkillər
Kateqoriya:Azərbaycanlı hüquqşünaslar
Kateqoriya:Özbəkistan azərbaycanlıları
Kateqoriya:Azərbaycan şairləri
Kateqoriya:Azərbaycanlı şairlər